
	Kommissionens forslag
	Ændringsforslag

	
	BILAG

	
	GENNEMFØRELSESFORANSTALTNINGER

	
	1.	EU-støtten skal bidrage til at opnå det mål, der er fastsat i artikel 3, stk. 1, litra a), ved at fokusere på følgende gennemførelsesforanstaltninger: 

	
	a)	at øge uddannelse, øvelser og gensidig læring, specialiserede udvekslingsprogrammer og udveksling af bedste praksis i og mellem medlemsstaternes kompetente myndigheder, herunder på lokalt plan, og med tredjelande og andre relevante aktører

	
	b)	at udnytte synergien ved at samle ressourcer og viden og dele bedste praksis mellem medlemsstaterne og andre relevante aktører, herunder civilsamfundet, f.eks. gennem oprettelse af fælles ekspertisecentre, udvikling af fælles risikovurderinger eller oprettelse af fælles operationelle støttecentre for fælles operationer

	
	[bookmark: _Hlk229499808]c)	at indkøbe relevant udstyr og etablere eller opgradere specialiserede uddannelsesfaciliteter og anden væsentlig sikkerhedsrelevant infrastruktur for at styrke beredskabet og modstandsdygtigheden over for, den offentlige bevidsthed om og evnen til passende reaktion i forbindelse med sikkerhedstrusler.

	
	2.	EU-støtten skal bidrage til at opnå det mål, der er fastsat i artikel 3, stk. 1, litra b), ved at fokusere på følgende gennemførelsesforanstaltninger:

	
	a)	at beskytte kritisk infrastruktur mod sikkerhedsrelaterede hændelser ved at afsløre, vurdere og afhjælpe sårbarheder

	
	b)	at indkøbe relevant udstyr og etablere eller opgradere specialiserede uddannelsesfaciliteter og anden væsentlig sikkerhedsrelevant infrastruktur for at styrke beredskabet og modstandsdygtigheden over for og evnen til passende reaktion i forbindelse med sikkerhedstrusler

	
	c)	at etablere, tilpasse og vedligeholde sikkerhedsrelevante EU-informationssystemer og decentraliserede informationssystemer, herunder at sikre deres interoperabilitet, når det er relevant med henblik på kriserespons og kritiske kommunikationssystemer 

	
	d)	at støtte udvikling, afprøvning, anvendelse og vedligeholdelse af interoperable sikre kommunikationssystemer og krisekoordineringsmekanismer mellem de kompetente myndigheder i medlemsstaterne og på tværs af disse, herunder systemer, der sikrer driftskontinuitet under sikkerhedsrelaterede hændelser og omfattende kriser

	
	e)	at styrke de kompetente myndigheders og kritiske enheders beredskab, planlægning af modstandsdygtighed og koordinerede kriseresponskapacitet gennem risikovurderinger, beredskabsplanlægning, scenariebaserede øvelser og udvikling af fælles operationelle protokoller.

	
	3.	EU-støtten skal bidrage til at opnå det mål, der er fastsat i artikel 3, stk. 1, litra c), ved at fokusere på følgende gennemførelsesforanstaltninger:

	
	a)	at sikre ensartet anvendelse af gældende EU-ret vedrørende sikkerhed ved at støtte udveksling af relevante oplysninger via f.eks. Prüm, EU's PNR og SIS II, herunder via gennemførelse af henstillinger fra kvalitetskontrol- og evalueringsmekanismer såsom Schengenevaluerings- og overvågningsmekanismen eller andre kvalitetskontrol- og evalueringsmekanismer

	
	b)	at etablere, tilpasse og vedligeholde sikkerhedsrelevante EU-informationssystemer og decentraliserede informationssystemer, herunder at sikre deres interoperabilitet, og at udvikle passende værktøjer for at afhjælpe påviste mangler

	
	c)	at øge den aktive anvendelse af sikkerhedsrelevante EU-informationssystemer og decentraliserede informationssystemer og sikre, at disse systemer modtager data af høj kvalitet 

	
	d)	at støtte relevante nationale foranstaltninger, herunder sammenkobling af sikkerhedsrelevante nationale databaser og disse databasers forbindelse til EU-databaser, når det er fastsat i de relevante retsgrundlag, hvis det er relevant for gennemførelsen af målene i artikel 3, stk. 1

	
	e)	at forbedre koordineringen og øge samarbejdet mellem de kompetente myndigheder i og mellem medlemsstaterne og med andre relevante aktører, f.eks. via netværk af specialiserede nationale enheder, EU-netværk og samarbejdsstrukturer samt EU-centre 

	
	f)	at forbedre samarbejdet mellem agenturer på EU-plan mellem medlemsstaterne og de relevante EU-organer, -kontorer og -agenturer samt samarbejdet på nationalt plan mellem de kompetente myndigheder.

	
	4.	EU-støtten skal bidrage til at opnå det mål, der er fastsat i artikel 3, stk. 1, litra d), ved at fokusere på følgende gennemførelsesforanstaltninger: 

	
	a)	at øge antallet af retshåndhævelsesoperationer, der omfatter to eller flere medlemsstater, herunder operationer der omfatter andre relevante aktører, hvor det er relevant, navnlig ved at lette og forbedre anvendelsen af fælles efterforskningshold, fælles patruljering, forfølgelse over grænserne, diskret overvågning og andre mekanismer til operationelt samarbejde inden for rammerne af EU-politikcyklussen med særligt fokus på grænseoverskridende operationer

	
	b)	at forbedre koordineringen og øge samarbejdet mellem de kompetente myndigheder i og mellem medlemsstaterne og med andre relevante aktører, f.eks. via netværk af specialiserede nationale enheder, EU-netværk og samarbejdsstrukturer samt EU-centre

	
	c)	at forbedre samarbejdet mellem agenturer på EU-plan, mellem medlemsstaterne og mellem medlemsstaterne og de relevante EU-organer, -kontorer og -agenturer samt samarbejde på nationalt plan mellem de kompetente myndigheder i hver medlemsstat

	
	d)	at udnytte synergien ved at samle ressourcer og viden og dele bedste praksis mellem medlemsstaterne og andre relevante aktører, herunder civilsamfundet, f.eks. gennem oprettelse af fælles ekspertisecentre, udvikling af fælles risikovurderinger eller oprettelse af fælles operationelle støttecentre for fælles operationer.

	
	5.	EU-støtten skal bidrage til at opnå det mål, der er fastsat i artikel 3, stk. 1, litra e), ved at fokusere på følgende gennemførelsesforanstaltninger:

	
	a)	at fremme og udvikle foranstaltninger, garantier, mekanismer og bedste praksis med henblik på tidlig identifikation og beskyttelse af samt støtte til vidner, whistleblowere og ofre for grov og organiseret kriminalitet og udvikle partnerskaber mellem offentlige myndigheder og andre relevante aktører i dette øjemed

	
	b)	at støtte oprettelsen, tilgængeligheden og styrkelsen af specialiserede støttetjenester for ofre for grov og organiseret kriminalitet, herunder psykologisk, juridisk og social bistand, og sikre adgang til traumeinformerede tjenester, herunder for sårbare personer og børn

	
	c)	at støtte bevidstgørelses-, uddannelses- og kapacitetsopbygningsaktiviteter for kompetente myndigheder og relevante organisationer om ofres rettigheder, offercentrerede tilgange og forebyggelse af sekundær viktimisering.


Or. <Original>{EN}en</Original>
<TitreJust>Begrundelse</TitreJust>
Medlemsstaterne vil drage fordel af oprettelsen af dette bilag I, der skal tjene som vejledning for udarbejdelsen af deres nationale og regionale partnerskabsplaner og finansieringen af disse planer under FFR og sikre, at Unionen anvender sine midler til de foranstaltninger, der er mest nødvendige for at imødegå de nuværende trusler mod Unionens indre sikkerhed og øge det grænseoverskridende samarbejde. </Amend>

